18.7.2022
SK
Úradný vestník Európskej únie
C 275/93
s odlesňovaním, degradáciou lesov a poškodzovaním území hodných ochrany.
Osobitný dôraz sa musí klásť na kaučuk, kukuricu, banány, cukrovú trstinu a všetky druhy mäsa zo zvierat kŕmených sójou (ako je bravčové a hydinové mäso).
EHSV dôrazne žiada, aby sa na úrovni EÚ urobila inventarizácia drevnej hmoty.
Táto problematika by sa mala vyriešiť v blízkej budúcnosti.
Dôležité vymedzenia pojmov v nariadení (napr. „nespôsobujúci odlesňovanie“ alebo „degradácia lesov“) by mali byť v súlade s vymedzeniami pojmov FAO.
Vymedzenia pojmov v nariadení, ktoré sú upravené alebo len čiastočne vychádzajú z vymedzení pojmov FAO, vytvárajú len priestor na rozdielny výklad, čo by pre hospodárske subjekty mohlo znamenať právnu neistotu.
4.3.
Presadzovanie vykonávania nariadenia bude v rukách príslušných orgánov členských štátov.
Účinnosť navrhovaného právneho predpisu teda bude závisieť od toho, do akej miery bude prioritou, a od toho, akú schopnosť konať budú mať príslušné orgány členských štátov.
Prvoradé musí byť zabezpečenie vyčlenenia potrebných finančných prostriedkov a zavedenie potrebných systémov vo všetkých členských štátoch.
Dôležité sú účelové investície do IT infraštruktúry, ľudských zdrojov a zlepšenia schopnosti verejných orgánov každého členského štátu konať, aby sa zabezpečilo účinné a primerané monitorovanie, referenčné hodnoty a posudzovanie rizík.
V tejto súvislosti by sa mala využívať umelá inteligencia.
Subjekty, na ktoré sa nariadenie vzťahuje, by mali zaviesť transparentný monitorovací systém (vrátane uverejňovania správ o náležitej starostlivosti v takej forme, ktorá nebude ohrozovať dôvernosť obchodných informácií).
Rozhodujúcim dátumom musí byť dátum v minulosti, aby nebola motivácia k ďalšiemu odlesňovaniu.
4.4.
Nariadenie je zamerané na odlesňovanie a degradáciu lesov v súvislosti s výrobou a spotrebou vybraných komodít a výrobkov v Európe.
Neupravuje však veľmi dôležitú sociálnu a environmentálnu problematiku produkcie výrobkov spadajúcich do jeho pôsobnosti.
Najmä zvolený prístup k ochrane ľudských práv sa opiera výlučne o zákony uplatniteľné podľa národného práva.
Tým vznikajú veľké medzery, pokiaľ ide o ochranu pozemkových práv pôvodného obyvateľstva a miestnych komunít a iné medzinárodné ľudskoprávne normy.
Výbor nabáda Komisiu, aby zvážila doplnenie svojho návrhu o usmernenia týkajúce sa zabezpečenia náležitej starostlivosti a posudzovania rizík v súvislosti s dodávateľskými reťazcami v každom komoditnom odvetví.
Usmernenia by mali zahŕňať potenciálne zdroje informácií, ktoré by zodpovedné hospodárske subjekty mohli konzultovať, ako sú systémy certifikácie, ktoré spĺňajú určité minimálne normy.
Cieľom by malo byť vytvorenie koherentného systému certifikácie zodpovednosti v dodávateľských reťazcoch, ktoré nespôsobujú odlesňovanie, pričom by sa malo vychádzať z niektorých dôležitých prác, ktoré sa vykonali v rámci viacerých existujúcich certifikačných systémov.
4.5.
Najneskôr päť rokov po nadobudnutí účinnosti nariadenia Komisia vykoná posúdenie vplyvu na poľnohospodárov, najmä z radov drobných vlastníkov, pôvodné obyvateľstvo a miestne komunity a posúdenie prípadnej potreby dodatočnej podpory.
Návrh obsahuje aj pravidlá hodnotenia potreby a uplatniteľnosti dodatočných nástrojov na uľahčenie obchodu určených na podporu dosiahnutia cieľov nariadenia, a to aj uznávaním systémov certifikácie.
Výbor sa však domnieva, že úloha certifikácie a jej vplyv na poľnohospodárov vrátane drobných vlastníkov a miestnych komunít majú zásadný význam, pokiaľ ide o fungovanie a úmyselný i neúmyselný vplyv navrhovaného nariadenia.
Musia sa posudzovať vopred a závery z ich posúdení sa musia začleniť do nariadenia pred nadobudnutím jeho účinnosti.
4.6.
Zjednodušená náležitá starostlivosť v systéme referenčného porovnávania krajín a výnimky pre malé a stredné podniky (MSP) by nemali vytvárať medzery, ktoré by mohli spôsobiť neúčinnosť nariadenia.
Nariadenie by zároveň nemalo vytvárať zbytočnú administratívnu záťaž a náklady.
Verejná ratingová agentúra EÚ pre ľudské a environmentálne práva v podnikateľskom kontexte môže pomôcť MSP pri plnení ich povinností (3).
Komisia by mala dôkladne posúdiť, či aj v krajinách s nízkym rizikom sú ustanovenia o geolokalizácii s presnosťou na jednotlivé pozemky a preukazovacie povinnosti primerané, resp. potrebné.
Niektoré požiadavky by v EÚ boli nielen v rozpore so zásadou subsidiarity vo vzťahu k členským štátom, ale predovšetkým by predstavovali neprimeranú záťaž pre malých výrobcov, ktorí v EÚ zabezpečujú významnú časť zásobovania.
V záujme transparentnosti sa musia zverejniť presné kritériá klasifikácie.
Treba podporovať drobných vlastníkov lesov v EÚ aj mimo nej, aby sa zlepšilo udržateľné obhospodarovanie lesov, prístup k udržateľnému financovaniu a ponuka udržateľných produktov lesného hospodárstva.
4.7.
Články 22 a 24 obsahujú ustanovenia o stiahnutí z trhu a možnom zničení komodít alebo výrobkov, ktoré nie sú v súlade s nariadením.
Vo väčšine prípadov by to bolo v rozpore s inými dôležitými politickými zásadami a cieľmi EÚ vrátane predchádzania plytvaniu potravinami.
EHSV preto odporúča Komisii prehodnotiť tieto ustanovenia, aby sa zabránilo ničeniu cenných zdrojov.
Podľa návrhu nariadenia (článok 3) by sa na trh nemohlo uvádzať drevo pochádzajúce zo zákonného (povoleného) výrubu lesov, ktorého účelom je vytvorenie poľnohospodárskych pozemkov.
Bolo by treba
(3)
Pozri bod 1.15 stanoviska EHSV z vlastnej iniciatívy na tému Záväzná dohoda OSN v oblasti podnikania a ľudských práv (Ú. v.
EÚ C 97, 24.3.2020, s. 9).